akṣāvāpásya ca gr̥hébhyo govikartásya ca gavédhukāḥ sambhŕ̥tya sūyámānasya gr̥hé raudráṃ gāvedhukh !ṃ caruṃ nírvapati te vā́ ete dvé satī rátne ékaṃ karóti sampádaḥ kā́māya tadyádeténa yájate yāṃ vā́ imā́ṃ sabhā́yāṃ ghnánti rudró haitā́mabhímanyate 'gnirvaí rudrò 'dhidévanaṃ vā́ agnistásyaité 'ṅgārā yádakṣāstámevaìténa prīṇāti tásya ha vā́ eṣā́numatā gr̥héṣu hanyate yó vā rājasū́yena yájate yó vaitádevaṃ védaitadvā́ asyaíkaṃ rátnaṃ yádakṣāvāpáśca govikartáśca tā́bhyāmevaìténa sūyáte tau svāvánapakramiṇau kurute tásya dvírūpo gaurdákṣiṇā śitibā́hurvā śitivā́lo vāsírnakharó vāladā́mnākṣāvápanam prábaddhametádu hi táyorbhávati